29.8.2022
SK
Úradný vestník Európskej únie
C 326/7
Návrh na začatie prejudiciálneho konania, ktorý podal Fővárosi Törvényszék (Maďarsko) 12. mája 2022 – GE Infrastructure Hungary Holding Kft./Nemzeti Adó- és Vámhivatal Fellebbviteli Igazgatósága (Vec C-318/22) (2022/C 326/10) Jazyk konania: maďarčina Vnútroštátny súd, ktorý podal návrh na začatie prejudiciálneho konania Fővárosi Törvényszék Účastníci konania pred vnútroštátnym súdom Žalobkyňa: GE Infrastructure Hungary Holding Kft.
Žalovaný: Nemzeti Adó- és Vámhivatal Fellebbviteli Igazgatósága Prejudiciálne otázky 1.
Má sa smernica Rady 2009/133/ES z 19. októbra 2009 o spoločnom systéme zdaňovania, uplatniteľnom pri zlučovaní, rozdeľovaní, čiastočnom rozdeľovaní, prevode aktív a výmene akcií spoločností rôznych členských štátov a pri premiestnení sídla SE alebo SCE medzi členskými štátmi (1) (ďalej len „smernica“), vykladať v tom zmysle, že vnútroštátna právna úprava (alebo vnútroštátne ustanovenie) alebo výklad a praktické uplatňovanie tejto právnej úpravy (alebo tohto ustanovenia), podľa ktorého sa smernica nevzťahuje na vnútroštátne transformácie, ale len na medzinárodné a cezhraničné transformácie, pričom ustanovenia smernice boli prebraté prostredníctvom a társasági adóról és osztalékadóról szóló 1996. évi LXXXI.
törvény (zákon č. LXXXI z roku 1996 o dani z príjmov právnických osôb a dani z dividend, ďalej len „zákon o dani z príjmov právnických osôb“) takým spôsobom, že hoci právo [Únie] priamo neupravuje uvedenú otázku, vnútroštátny zákonodarca v § 31 ods.
1 písm.
a) uvedeného zákona stanovil, že cieľom tohto zákona je prebrať právne akty Únie vrátane smernice, je v súlade s odôvodnením 2 a článkom 1 písm.
a) smernice? 2.
Má sa článok 8 ods.
2 smernice vykladať v tom zmysle, že vnútroštátna právna úprava (alebo vnútroštátne ustanovenie) alebo výklad a praktické uplatňovanie tejto právnej úpravy (alebo tohto ustanovenia), podľa ktorých je spoločník prevádzajúcej spoločnosti v rámci čiastočného rozdelenia spoločností so sídlom v tom istom členskom štáte povinný znížiť nominálnu hodnotu svojho podielu v prevádzajúcej spoločnosti (upísané základné imanie prevádzajúcej spoločnosti) s cieľom znížiť hodnotu svojho podielu (svojich obchodných podielov) v prevádzajúcej spoločnosti v jej účtovných knihách, pričom daňový orgán vyžaduje toto zníženie účtovnej hodnoty ako podmienku, ktorá musí byť splnená na dosiahnutie daňového zaobchádzania stanoveného v článku 8 ods.
2 smernice, a to dokonca aj v situácii, keď sú s čiastočným rozdelením spojené straty pre spoločníka prevádzajúcej spoločnosti, sú v súlade s uvedeným ustanovením smernice? 3.
Má sa článok 8 ods.
2 smernice vykladať v tom zmysle, že vnútroštátna právna úprava (alebo vnútroštátne ustanovenie) alebo výklad a praktické uplatňovanie tejto právnej úpravy (alebo tohto ustanovenia), podľa ktorých sa daňové zaobchádzanie na účely dane z príjmov právnických osôb stanovené v uvedenom ustanovení neuplatní na čiastočné rozdelenie v prípade, ak je dotknutá prevádzajúca spoločnosť jednoosobovou obchodnou spoločnosťou, teda v prípade, ak zakladateľ prevádzajúcej spoločnosti v dôsledku čiastočného rozdelenia naďalej vlastní svoj nezmenený 100 %-ný podiel v uvedenej spoločnosti alebo ak sa upísané základné imanie prevádzajúcej obchodnej spoločnosti vôbec nezmení, sú v súlade s uvedeným ustanovením smernice?
(1)
Ú. v.
EÚ L 310, 2009, s. 34.
Návrh na začatie prejudiciálneho konania, ktorý podal Cour d'appel de Bruxelles (Belgicko) 20. mája 2022 – Ligue des droits humains ASBL, BA/L'organe de contrôle de l’information policière (Vec C-333/22) (2022/C 326/11) Jazyk konania: francúzština Vnútroštátny súd, ktorý podal návrh na začatie prejudiciálneho konania Cour d'appel de Bruxelles